Bjedrichecy
Bjedrichecy (němsce Friedersdorf) su wjes w sakskim Budyskim wokrjesu. Leža we wysokosći 127 m nad mórskej hładźinu a maja něhdźe 200 wobydlerjow. Wot lěta 1994 słušeja k Łazej.
GeografijaWobdźěłać
Susodne wsy su Złyčin na sewjerowuchodźe, Hamory za hatami na wuchodźe, Šćeńca na juhu a Mortkow na sewjerowuchodźe. Přez wjes wjedźe wokrjesna dróha K9220. Wuchodnje Bjedrichec ćeče Mała Sprjewja.
StawiznyWobdźěłać
Prěnje historiske naspomnjenje dróhowca jako Friederßdorff pochadźa z lěta 1471. Ležownostne knjejstwo wukonješe w lěće 1777 zdźěla Budyski krajny bohot a zdźěla hižo 1614 naspomnjene ryćerkubło we wsy samej.[2] Do Bjedrichec słuša tež wutwark Womjatk (abo Nowe Bjedrichecy), kiž załoži so na spočatku 18. lětstotka při křižowanišću pućow Mortkow–Złyčin a Łaz–Bjedrichecy a naspomni so prěni raz 1746.
Hač do lěta 1957 běchu Bjedrichecy samostatna gmejna a potom gmejnski dźěl Złyčina.
WobydlerstwoWobdźěłać
W lěće 1884 měješe wjes po Mukowej statistice 134 wobydlerjow, kiž běchu bjez wuwzaća Serbja.[3] Arnošt Černik zwěsći 1956 serbski podźěl wobydlerstwa wot 79 %, štož bě za ewangelsku Hornju Łužicu hišće poměrnje wysoka ličba.[4] Cyrkwinsce słušachu Bjedrichečenjo ze starodawna do Łazowskeje wosady.
LiteraturaWobdźěłać
- Friedersdorf/Bjedrichecy. W: Oberlausitzer Heide- und Teichlandschaft (= Werte der deutschen Heimat. Zwjazk 67). 1. nakład. Böhlau, Köln/Weimar/Wien 2005, ISBN 978-3-412-08903-0, str. 118sl.
ŽórłaWobdźěłać
- ↑ staw: 31. decembra 2016; Podaća gmejnskeho zarjada Łaz
- ↑ Bjedrichecy w Digitalnym stawizniskim zapisu městnow Sakskeje (němsce)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 90. → wšě wjeski
- ↑ Ludwig Elle: Sprachenpolitik in der Lausitz. Ludowe nakładnistwo Domowina, Budyšin 1995. [137 wobydlerjow, z nich 81 dorosćenych z aktiwnymi znajomosćemi serbšćiny, 5 z pasiwnymi, 22 serbskich dźěći a młodostnych, 29 bjez znajomosćow] → wšě wjeski
WotkazWobdźěłać
Běły Chołmc | Bjedrichecy | Drěwcy | Hermanecy | Koblicy | Lipiny | Mortkow | Roholń | Šćeńca | Tři Žony | Tyhelk | Wulke Zdźary | Wysoka | Złyčin
ltz_Latn szl_Latn szl_Latn szl_Latn szl_Latn szl_Latn ces_Latn szl_Latn szl_Latn ltg_Latn deu_Latn knc_Latn slk_Latn szl_Latn deu_Latn szl_Latn mos_Latn szl_Latn